b'\n_START_ARTICLE_\nHamas\n_START_SECTION_\nPavadinimas\n_START_PARAGRAPH_\nHamas yra arabi\xc5\xa1kos fraz\xc4\x97s Harakat al-Muqawama al-Islamiyya (\xe2\x80\x9eIslamo pasiprie\xc5\xa1inimo jud\xc4\x97jimas\xe2\x80\x9c) trumpinys, arab\xc5\xb3 kalboje rei\xc5\xa1kiantis taip pat ir \xe2\x80\x9eatsidavim\xc4\x85\xe2\x80\x9c._NEWLINE__NEWLINE_Hamas karinis sparnas \xc4\xafkurtas 1992\xc2\xa0m. ir vadinamas Izz ad-Din al-Qassam brigadomis \xc5\xa1eichui Izz ad-Din al-Qassam, \xc5\xa1iuolaikin\xc4\x97s arab\xc5\xb3 rezistencijos t\xc4\x97vui, nu\xc5\xbeudytam brit\xc5\xb3 1935\xc2\xa0m., atminti. Ginkluotos Hamas kuopos save taip pat vadina \xe2\x80\x9eAyyash studentais\xe2\x80\x9c, \xe2\x80\x9ePionieriaus studentais\xe2\x80\x9c ar \xe2\x80\x9eYahya Ayyash daliniais\xe2\x80\x9c atminti Yahya Ayyash, vien\xc4\x85 pirm\xc5\xb3j\xc5\xb3 Hamas sprogdintoj\xc5\xb3, nu\xc5\xbeudyt\xc4\x85 1996\xc2\xa0m._NEWLINE_\xc5\xa0eichas Ahmedas Jasinas (Shaikh Ahmed Yassin) gr\xc4\xaf\xc5\xbeo \xc4\xaf Gaz\xc4\x85 i\xc5\xa1 Kairo, kur jis teik\xc4\x97 Islamo labdar\xc4\x85, \xc4\xafkurdamas Hamas 1987\xc2\xa0m. kaip \xe2\x80\x9eMusulmon\xc5\xb3 brolijos\xe2\x80\x9c at\xc5\xa1ak\xc4\x85.\n_START_SECTION_\nPrad\xc5\xbeia\n_START_PARAGRAPH_\nHamas pritrauk\xc4\x97 narius per pamokslus ir labdaring\xc4\x85 veikl\xc4\x85, didindama \xc4\xaftak\xc4\x85 prekybos susivienijimams, universitetams, turgums, profesin\xc4\x97ms s\xc4\x85jungoms ir vietin\xc4\x97je politikoje. Tuo metu Hamas buvo susitelkusi ties \xe2\x80\x9creligine ir socialine veikla". Prad\xc5\xbeioje organizacija buvo susitelkusi ties tokiais socialiniais reikalais kaip korupcijos atskleidimas, waqf (labdaros fond\xc5\xb3) tvarkymas ir bendruomen\xc4\x97s projekt\xc5\xb3 organizavimas._NEWLINE_Dabar Hamas daugiausia \xc5\xbeinoma d\xc4\x97l savo nari\xc5\xb3 savi\xc5\xbeudi\xc5\xa1k\xc5\xb3 sprogdinim\xc5\xb3, kuriais siekiama nu\xc5\xbeudyti kuo daugiau izraelio civili\xc5\xb3, karini\xc5\xb3 ir saugumo taikini\xc5\xb3. Pagal Hamas \xc4\xafstatus (para\xc5\xa1ytus 1988 ir tebegaliojan\xc4\x8dius), organizacija siekia sunaikinti Izraelio valstyb\xc4\x99, o dabartin\xc4\x97je jo teritorijoje, Vakariniame krante ir Gazos ruo\xc5\xbee \xc4\xafkurti Palestinos valstyb\xc4\x99._NEWLINE_Pagal JAV turimus duomenis Hamas finansuoja Iranas, palestinie\xc4\x8di\xc5\xb3 emigrantai, privat\xc5\xabs Saudo Arabijos ir kit\xc5\xb3 arab\xc5\xb3 valstybi\xc5\xb3 asmenys._NEWLINE_2006 vasar\xc4\xaf Hamas laim\xc4\x97jo Palestinos \xc4\xafstatym\xc5\xb3 leid\xc5\xbeiamosios vald\xc5\xbeios rinkimus ir sudar\xc4\x97 daugum\xc4\x85, surink\xc4\x99 72 vietas i\xc5\xa1 132. Hamas per\xc4\x97m\xc4\x97 Palestinos vald\xc5\xbei\xc4\x85 i\xc5\xa1 nuosaikia laikomos Fatah. Hamas per\xc4\x97mus palestinie\xc4\x8di\xc5\xb3 teritorijas, kilo stipr\xc5\xabs vidiniai kariniai konfliktai, kurie \xc5\xbeinomi kaip Fauda.'